הבחירות המקדימות בליכוד (2022)

הבחירות המקדימות בליכוד בשנת 2022 הן הבחירות המקדימות במפלגת הליכוד בהן בחרו כלל מתפקדי הליכוד את הרכב רשימת הליכוד בבחירות לכנסת ה-25. הבחירות התקיימו ב-10 באוגוסט 2022 בהצבעה פיזית באחד מכ-110 אתרי הצבעה. בבחירות הייתה אמורה להיות גם התמודדות לראשות הליכוד, המועמד היחיד היה יו"ר הליכוד בנימין נתניהו ולכן הוא שובץ לתפקיד ללא בחירות. בבחירות השתתפו 79,750 איש שהם 58% מתוך 137,823 בעלי זכות הבחירה.

בבחירות חברי הליכוד שהם בעלי זכות ההצבעה בחרו 12 מועמדים ברשימה הארצית, ובנוסף, המצביע בחר את נציג המחוז שלו. בנוסף בחרו המצביעים למעטפה פתק 'בעד' או פתק 'נגד' בנושא הצעת היו"ר נתניהו, לתת לו לשריין חמישה מועמדים ברשימת הליכוד – ההצעה אושרה. שעות ההצבעה המקוריות היו בין השעות 09:00–21:00, אך הן הוארכו ביום הבחירות עד לשעה 22:00 ושוב עד ל-22:30.

סכום ההוצאה המקסימלי למועמד הוא 330,630 ש"ח בהתאם לחוק המפלגות, חברי כנסת מכהנים מקבלים החזר הוצאות עד לסכום זה מקופת המדינה ואינם יכולים לקבל תרומות. מועמדים אחרים יכולים לקבל סכום זה בהלוואה מהמדינה או מתורמים.

תוצאות הבחירות
+רשימת הליכוד לכנסת העשרים וחמש לאור תוצאות הבחירות המקדימות - 10 באוגוסט 2022מרכז|לא ממוסגר|80x80 פיקסליםמיקוםהמועמדאופן הבחירהשינוימס' הקולותהערות1בנימין נתניהויושב-ראש המפלגהלא התמודדנבחר באופן אוטומטי לאחר שלא הוגשו מועמדויות נגדו2יריב לויןרשימה ארצית 348,3843אלי כהןרשימה ארצית 946,1674יואב גלנטרשימה ארצית 241,616התפטר מהכנסת ב-5 בינואר 20255דודי אמסלםרשימה ארצית 1138,3056אמיר אוחנהרשימה ארצית 1237,7127יואב קישרשימה ארצית 1434,7608ניר ברקתרשימה ארצית 134,5219מירי רגברשימה ארצית 532,66110מיקי זוהררשימה ארצית 1531,215לא נעשה שימוש בהבטחת הייצוג לאישה, שכן שובצה אישה במקום גבוה יותר11אבי דיכטררשימה ארצית 231,19512ישראל כ"ץרשימה ארצית 930,56313שלמה קרעירשימה ארצית 1129,64014עמיחי שיקלישריון של יו"ר המפלגה -15דני דנוןרשימה ארציתחדש27,727התפטר מהכנסת ב-30 ביוני 2024 בעקבות מינויו לשגריר באו"ם16עידית סילמןשריון של יו"ר המפלגה -17דוד ביטןרשימה ארצית 526,95518יולי אדלשטייןרשימה ארצית 1623,88719אליהו רביבונציג מחוז שפלהחדש6,00220גלית דיסטל-אטבריאןהבטחת ייצוג - אישה 1021,361קודמה במיקום - הבטחת ייצוג לאישה21ניסים ואטורינציג מחוז גליל ועמקים 164,54722שלום דנינונציג מחוז נגב 335,89023חיים כץרשימה ארצית 1223,76424אופיר אקוניסרשימה ארצית 1023,24725טלי גוטליבהבטחת ייצוג - אישה חדשהחדש10,754קודמה במיקום - הבטחת ייצוג לאישה חדשה26חנוך מילביצקינציג מחוז דןחדש4,59227בועז ביסמוטרשימה ארציתחדש20,76228משה סעדהשריון של יו"ר המפלגה -29אליהו דללנציג מחוז מישור החוףחדש2,31330גילה גמליאלהבטחת ייצוג - אישה 2218,778קודמה במיקום - הבטחת ייצוג לאישה31אופיר כץרשימה ארצית 1220,53132מאי גולןהבטחת ייצוג - אישה 218,108לא קודמה, גם בלא הבטחת הייצוג הייתה מוצבת במקום זה33דן אילוזהבטחת ייצוג - עולהחדש6,013קודם במיקום - הבטחת ייצוג לעולה34אריאל קלנרנציג מחוז חיפה 13,35835אתי עטייההבטחת ייצוג - אישה 1518,006לא קודמה, גם בלא הבטחת הייצוג הייתה מוצבת במקום זה36עמית הלוינציג מחוז ירושלים 13,33437צגה מלקושריון של יו"ר המפלגה -38אושר שקליםנציג מחוז תל אביבחדש1,63539קטי שטריתרשימה ארצית 1217,68940משה פסלהבטחת ייצוג - צעירחדש8,391קודם במיקום - הבטחת ייצוג לצעיר41ששון גואטהנציג מחוז מועצות אזוריותחדש2,15842אביחי בוארוןנציג מחוז יש"עחדש2,36043שריון של יו"ר המפלגה -התפטר מהרשימה ב-9 בינואר 2023 בעקבות מינויו למזכיר הממשלה44עפיף עבדהבטחת ייצוג - לא יהודיחדש5,631קודם במיקום - הבטחת ייצוג ללא יהודי45שבתאי קטשהבטחת ייצוג - חרדי 472,986קודם במיקום - הבטחת ייצוג לחרדי46צחי הנגבירשימה ארצית 3315,84147ארז תדמוררשימה ארציתחדש14,84648קרן ברקרשימה ארצית 2513,39249גלעד שרוןרשימה ארציתחדש12,92550אורלי לוי-אבקסיסרשימה ארצית 2411,34451עוזי דייןרשימה ארצית 199,90052דורית אוחנהרשימה ארציתחדש7,33653אבי שמחוןרשימה ארציתחדש6,70954משה פייגליןרשימה ארציתחדש6,644מצביעים79,75057.86%בעלי זכות ההצבעה137,823

אופן הרכבת הרשימה
הרכב הרשימה מורכב מכמה מגבלות והצבעות שיוצרות רשימה אחת. בתחילה משובץ יו"ר המפלגה והמועמדים המשוריינים על ידו, לאחר מכן משובצים נבחרי הרשימה הארצית במקומות שהוקצו להם. בשלב זה לפי הצורך משבצים את המועמדים המתאימים כך שהבטחות הייצוג יתקיימו ובכך דוחקים לאחור את מועמדי הרשימה הארצית. לאחר מכן משבצים את מועמדי המחוזות (ויו"ר המפלגה בוחר מועמדי כבוד במקומות 118-120).
הרשימה הארצית
ממוזער|קלפיות בפריימריז הליכוד 2022 בפתח תקווה
מרבית המתמודדים עושים זאת דרך הרשימה הארצית בה כלל בעלי זכות ההצבעה בוחרים. ההצבעה נעשית על דף בו מסמנים בדיוק 12 מועמדים נבחרים שמקבלים תמיכה זהה. ברשימה הארצית מתמודדים חברי הכנסת ומועמדים נוספים. התחרות ברשימה הארצית קשה ביחס לבחירה המחוזית.

חברי הכנסת שנבחרים במקומות נמוכים ברשימה הארצית מוצאים עצמם מחוץ לכנסת שכן תוספת מקומות למחוזות, למשוריינים ולהבטחות הייצוג דוחקים אותם לאחור גם כאשר הליכוד זוכה במספר מנדטים רב ממה שהיו לה בכנסת היוצאת.

הבטחות ייצוג ברשימה הארצית
מפלגת הליכוד דואגת לכך שיהיו ברשימתה נשים, עולים, לא יהודי וחרדי. לשם כך בתוך הרשימה הארצית ישנם מקומות שמורים למגזרים אלו. אם המועמדים הצליחו להגיע למיקום גבוה יותר מהמיקום השמור המקום מתפנה עבור הרשימה הארצית. לעומת זאת, אם אחד מבני המגזר לא הגיע למיקום המועמד הקרוב ביותר שעומד בהגדרות הייצוג מוקפץ אל המקום השמור והמועמד שהיה בה זז לאחור במקומות השמורים לרשימה הארצית. מועמד לא יכול להתמודד עם אפשרות להבטחת ייצוג כפולה ועליו לבחור מראש את הבטחת הייצוג הרצויה לו.
 נשים - ברשימת הליכוד המקומות 35, 32, 30, 25, 20, 10 משמשים להבטחת ייצוג לנשים. כך אם לא נבחרה אישה לעשרת המקומות הראשונים תשובץ האישה שקיבלה את מספר הקולות הרב ביותר במקום העשירי וכך אם לא נבחרו שתי נשים ב-20 המקומות הראשונים תשובץ האישה השנייה במספר הקולות במקום ה-20 וכן הלאה. במקום ה-25 ישנה הגבלה נוספת על המשובצת היא צריכה להיות חדשה - כך שלא כיהנה כחברת כנסת או שרה או כסגנית שר.
 עולה חדש - במקרה בו לא נבחרו שני עולים חדשים במקום גבוה מהמקום ה-33 יקודם למקום זה עולה שזכה במספר הקולות הגבוה ביותר שמתחת למיקום זה ברשימה. עולה הוא מי שעלה החל משנת 1983. אם לא ייבחר אף לא עולה אחד מעל מקום זה המשבצת תקדם עולה יחיד.
 צעיר - במקרה בו לא נבחר צעיר במקום גבוה מהמקום ה-40 יקודם למקום זה המועמד הצעיר שזכה במספר הקולות הגבוה ביותר. מועמד במשבצת זו צריך להיות בן פחות מ-35 שנים.
 לא יהודי - במקרה בו לא נבחר לא יהודי במקום גבוה מהמקום ה-44 יקודם למקום זה המועמד הלא יהודי שזכה במספר הקולות הגבוה ביותר. חברי ליכוד שכיהנו בכנסת או עולים אינם יכולים לקבל הבטחת ייצוג זו.
 חרדי - במקרה בו לא נבחר חרדי במקום גבוה מהמקום ה-45 יקודם למקום זה המועמד החרדי שזכה במספר הקולות הגבוה ביותר.

המחוזות
על מנת לחבר את הליכוד עם המחוזות השונים ולהכניס חברים חדשים הליכוד שומר מקומות ברשימתו עבור נציגי המחוזות. המחוז שבו מספר בעלי זכות הבחירה הרב ביותר מקבל את המקום הראשון השמור למחוזות, המחוז הבא במספר בעלי זכות ההצבעה מקבל את המקום הבא וכן הלאה. המקומות השמורים למחוזות פזורים לאורך הרשימה. בתחילה הבוחרים במחוזות היו צריכים להיות כלל חברי מרכז הליכוד, לאחר עתירה לבית הדין של הליכוד בטענה שלא סביר שהמרכז שנבחר בוועידה הרביעית לפני קרוב לעשור בהנחה שחבריו אינם בוחרים מועמדים לכנסת, יבחר פעם נוספת את נציגי המחוזות בכל הארץ ולא המתפקדים הרבים שהתווספו מאז, איש איש את נציג האזור שלו שונו הכללים בפס"ד 1663-22 והוחלט שהמצביעים למחוז יהיו חברי הליכוד בעלי זכות ההצבעה לרשימה הארצית. חברי המחוז יקבלו דף הצבעה של המחוז אליו הם משתייכים, בכל קלפי ברחבי הארץ שיבחרו, ובו יסמנו מועמד אחד.

לאחר פסק הדין חברי הליכוד עודכנו ומועד הבחירות נדחה. ייתכן ובערעור על הכרעת בית הדין לבית המשפט המחוזי כללי הבחירה ישתנו שוב ומועד הבחירות יידחה.

עתירות ושינויים
המקומות המשוריינים
מרכז הליכוד אישר בתקנון הבחירות לאפשר ליו"ר התנועה במקומות 14, 16, 28, 37, 43 על חשבון דחיקת הרשימה הארצית לאחור.

לאחר מכן חבר הכנסת לשעבר שבח שטרן עתר לבית הדין של הליכוד בטענה שאין היתר בחוקת הליכוד לקבוע שריונים ליו"ר התנועה. במקביל עו"ד אביעד ויסולי עתר בטענה שהסמכת מרכז הליכוד לשריין פגה בעקבות החלטת בית משפט בעתירה אחרת. בית הדין של הליכוד דן בעניין והכריע שיש לקבל את העתירות באופן חלקי, לבטל את סעיף 15 בתקנון הבחירות ולהביא בפני כלל מתפקדי הליכוד את ההכרעה "בעד או נגד הצעת היו"ר לאפשר לו לשריין את המקומות הללו ולהביא את השמות לאישור מזכירות התנועה...".

הצעת יושב הראש
בבחירות מתפקדי הליכוד הכריעו בשאלה האם הם בעד הצעת יו"ר הליכוד בנימין נתניהו.

נוסח עיקר ההצעה:

בעד ההצעה הצביעו 39,501, נגד הצביעו 12,305. ההצעה אושרה. במקרה בו לא יעשה נתניהו שימוש בשריונים או בחלקם המקום יתפנה ומועמדי הרשימה הארצית יקודמו במעלה הרשימה

מסיבה לא ידועה המיקום המשוריין ה-28 הוחלף במיקום ה-27 בדף ההצעה שהוצגה לבוחרים בקלפיות. ועדת הבחירות של הליכוד אישרה את המיקומים כפי שהופיעו בדף ההצעה לבוחר עם המיקום המשוריין ה-27. לאור זאת, המקומות שנתניהו רשאי לשריין בהם הם המקומות 14, 16, 27, 37, 43.

המחלוקת סביב מועמדותו של דודו לניאדו
דודו לניאדו התמודד על יצוג מחוז תל אביב שבמשבצת ה־38 ברשימת הליכוד. תחילה התפרסם שבעברו לניאדו הורשע בעברות פליליות ויו"ר ועדת הבחירות של הליכוד מנחם נאמן פסל את מועמדותו ב־4 באוגוסט. ב־8 באוגוסט קיבל בית הדין של הליכוד את ערעורו של לניאדו על ההחלטה ואישר ללניאדו להתמודד.

בשלב זה יו"ר התנועה בנימין נתניהו הפיץ ברשתות קריאה לבוחרי הליכוד שלא להצביע עבור לניאדו אלא לאחרים ש"בחירתם לא תגרום לליכוד נזק מיותר".

היועץ המשפטי של הליכוד, עו"ד אבי הלוי, הגיש ערעור על החלטת בית הדין של הליכוד. הערעור התקבל ובית המשפט המחוזי בתל אביב פסל את החלטת בית הדין של הליכוד בטענה שלא נומקה מספיק. מפאת קוצר הזמן ושעת קבלת ההחלטה כ-9 שעות לפני פתיחת הקלפיות, לא נותר זמן לערעור לעליון ובכך נמנעה בפועל התמודדותו של לניאדו בבחירות המקדימות בליכוד.

טפסי ההצבעה כבר הודפסו עם שמו של לניאדו ושמו נמחק בקו באופן ידני בחלק מהקלפיות, אך בכל זאת כמחאה הצביעו כמה עשרות בוחרים את שמו.

בהמשך ערער לניאדו על החלטת בית המשפט המחוזי לבית המשפט העליון, שביטל את פסק דינו של בית המשפט המחוזי והכשיר את מועמדותו של לניאדו, אך מפאת קוצר הזמן עד להגשת הרשימות לכנסת, הוחלט בסיעת הליכוד כי לא יתקיימו בחירות חוזרות במחוז תל אביב.

שריון בן המיעוטים 
בהצבעה לשריון ללא־יהודי במקום ה־44 זכה חבר הכנסת לשעבר איוב קרא ברוב לעומת עפיף עבד. עבד עתר לבית הדין של הליכוד, שביטל את מועמדותו של איוב קרא בגלל שכיהן בכנסת שנה וחצי לפני כן והכריז על בחירתו של עבד למשבצת המיעוטים. ערעור של קרא לבית המשפט העליון נמשך על ידי קרא בהמלצת השופטים.

קישורים חיצוניים

 בחירות מקדימות לכנסת ה-25 באתר הליכוד.
 חכמת ההמון, על הפריימריז בליכוד, קבוצות הלחץ והמצביעים החופשיים, בעלון עולם קטן.
 הישרדות VIP: מאחורי הקלעים של מרוץ הפריימריז בליכוד, בערוץ היוטיוב של כאן 11.
 רשימת הליכוד לכנסת באתר ועדת הבחירות.

הערות שוליים

קטגוריה:הכנסת העשרים וחמש
קטגוריה:הבחירות לכנסת העשרים וחמש
קטגוריה:בחירות מקדימות במפלגת הליכוד